title: 2014 m. vasario 20 d. Komisijos įgyvendinimo reglamentas (ES) Nr. 164/2014, kuriuo nustatomos tipinės kainos paukštienos ir kiaušinių sektoriams ir iš dalies keičiamas Reglamentas (EB) Nr. 1484/95

text:
21.2.2014

               LT

               Europos Sąjungos oficialusis leidinys

               L 52/15

      KOMISIJOS ĮGYVENDINIMO REGLAMENTAS (ES) Nr. 164/2014
   2014 m. vasario 20 d.
   kuriuo nustatomos tipinės kainos paukštienos ir kiaušinių sektoriams ir iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio b punktą,
   kadangi:

               (1)

               Komisijos (2) reglamentu (EB) Nr. 1484/95 buvo nustatytos išsamios papildomų importo muitų sistemos taikymo taisyklės ir papildomi importo muitai paukštienos ir kiaušinių sektoriams bei ovalbuminui;

               (2)

               iš reguliarios duomenų, kuriais grindžiamas tipinių kainų nustatymas paukštienos ir kiaušinių sektoriams bei ovalbuminui, kontrolės matyti, kad reikia iš dalies pakeisti tipines kai kurių produktų kainas, atsižvelgiant į kainų svyravimą, priklausomai nuo kilmės;

               (3)

               todėl reikėtų atitinkamai iš dalies pakeisti Reglamentą (EB) Nr. 1484/95;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 20 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 145, 1995 6 29, p. 47.

      PRIEDAS

            „I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnio 3 dalyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Nupeštos ir išdarinėtos, be galvų ir kojų, bet su kaklais, širdimis, kepenimis ir skilviais, vadinamos „70 % viščiukais“ skerdenos

                        120

                        0

                        AR

                        0207 12 90

                        Nupeštos ir išdarinėtos, be galvų ir kojų, taip pat be kaklų, širdžių, kepenų ir skilvių, vadinamos „65 % viščiukais“ bei turinčios kitą pavidalą skerdenos

                        133,5

                        0

                        AR

                        134,3

                        0

                        BR

                        0207 14 10

                        Mėsos gabalai ir valgomieji mėsos subproduktai, sušaldyti, be kaulų

                        298,1

                        1

                        AR

                        225,1

                        23

                        BR

                        327,2

                        0

                        CL

                        259,8

                        12

                        TH

                        0207 27 10

                        Mėsos gabalai ir valgomieji mėsos subproduktai, sušaldyti, be kaulų

                        303,0

                        0

                        BR

                        317,6

                        0

                        CL

                        0408 91 80

                        Kiaušinių tryniai

                        458,0

                        0

                        AR

                        1602 32 11

                        Nevirti gaidžių ar vištų pusgaminiai

                        253,1

                        10

                        BR

                        315,1

                        0

                        CL

         (1)  Šalių nomenklatūra yra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.“


title: 2014 m. balandžio 10 d. Komisijos įgyvendinimo reglamentas (ES) Nr. 388/2014, kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas

text:
16.4.2014

               LT

               Europos Sąjungos oficialusis leidinys

               L 113/17

         KOMISIJOS ĮGYVENDINIMO REGLAMENTAS (ES) Nr. 388/2014
   2014 m. balandžio 10 d.
   kuriuo iš dalies keičiamas Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo I priedas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               Reglamentu (EEB) Nr. 2658/87 nustatyta prekių nomenklatūra (toliau – Kombinuotoji nomenklatūra), kuri pateikta to reglamento I priede;

               (2)

               užšaldytos ir sūdytos menkių (Gadus morhua, Gadus ogac, Gadus macrocephalus) filė priskyrimas 0304 71 10 ir 0304 71 90 (užšaldyta filė) arba 0305 32 19 ir 0305 32 19 (sūdyta filė) subpozicijoms labai priklauso nuo produkto sudėtyje esančios druskos kiekio;

               (3)

               sūdyta menkė, paprastai vadinama sūdyta menke arba džiovinta ir sūdyta menke, yra tradicinis gaminys, kurio sudėtyje esantis bendras druskos kiekis ne mažesnis kaip 12 % svorio ir kuris tinka žmonėms vartoti be tolesnio pramoninio perdirbimo. Tokiu atveju druska skirta žuviai sūdyti, siekiant užtikrinti ilgą jos tinkamumo vartoti laiką;

               (4)

               menkių filė, kuri buvo tik šiek tiek pasūdyta (paprastai jos sudėtyje esantis bendras druskos kiekis sudaro apie 2 %, tačiau bet kuriuo atveju ne daugiau nei 12 % svorio), būdingos kitokios objektyvios savybės, jeigu faktinis jos tinkamumas ilgai laikyti iš esmės priklauso nuo papildomo išorės proceso, pavyzdžiui, užšaldymo;

               (5)

               todėl, siekiant užtikrinti tinkamą Kombinuotosios nomenklatūros taikymą, užšaldytos ir sūdytos menkių filė priskyrimas 0304 71 10 ir 0304 71 90 arba 0305 32 11 ir 0305 32 19 subpozicijoms turėtų priklausyti nuo proceso, kuriuo užtikrinamas faktinis produkto tinkamumas. Tai atitinka Teisingumo Teismo praktiką, kurią taikant naudotas tas pats padžiovintos ir parūkytos mėsos klasifikavimo kriterijus (2);

               (6)

               todėl menkės, kurios buvo tik šiek tiek pasūdytos, turėtų būti priskiriamos 0304 71 10 ir 0304 71 90 subpozicijoms tik tada, kai užšaldymas yra būtinas, kad produktas nesugestų. Priešingu atveju, jeigu produkto tinkamumas užtikrinamas druska, menkių filė turėtų būti priskiriama 0305 32 11 ir 0305 32 19 subpozicijoms;

               (7)

               todėl, siekiant užtikrinti, kad Kombinuotoji nomenklatūra būtų vienodai aiškinama visoje Sąjungoje, reikėtų į jos antros dalies 3 skirsnį įtraukti papildomąją pastabą;

               (8)

               Reglamento (EEB) Nr. 2658/87 I priedas turėtų būti atitinkamai iš dalies pakeistas;

               (9)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EEB) Nr. 2658/87 I priede pateiktos Kombinuotosios nomenklatūros antros dalies 3 skirsnis papildomas šia 1 papildomąja pastaba:

                  „1.

                  Menkių filė (Gadus morhua, Gadus ogac, Gadus macrocephalus), kurios sudėtyje esantis bendras druskos kiekis ne mažesnis kaip 12 % svorio ir kuri tinka žmonėms vartoti be tolesnio pramoninio perdirbimo, 0305 32 11 ir 0305 32 19 subpozicijose laikytina sūdyta žuvimi.
                  Tačiau užšaldyta menkių filė, kurios sudėtyje esantis bendras druskos kiekis mažesnis kaip 12 % svorio, priskirtina 0304 71 10 ir 0304 71 90 subpozicijoms tik tada, kai faktinis jos tinkamumas ilgai laikyti iš esmės priklauso nuo užšaldymo.“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. balandžio 10 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1979 m. gegužės 31 d. Sprendimas byloje 183/78, Galster prieš Hauptzollamt Hamburg-Jonas (Rink. 1979, p. 2003).


title: 2013 m. gruodžio 13 d. Komisijos įgyvendinimo reglamentas (ES) Nr. 1335/2013, kuriuo iš dalies keičiamas Įgyvendinimo reglamentas (ES) Nr. 29/2012 dėl prekybos alyvuogių aliejumi standartų

text:
14.12.2013

               LT

               Europos Sąjungos oficialusis leidinys

               L 335/14

         KOMISIJOS ĮGYVENDINIMO REGLAMENTAS (ES) Nr. 1335/2013
   2013 m. gruodžio 13 d.
   kuriuo iš dalies keičiamas Įgyvendinimo reglamentas (ES) Nr. 29/2012 dėl prekybos alyvuogių aliejumi standartų
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1), ypač į jo 113 straipsnio 1 dalies a punktą ir 121 straipsnio pirmos pastraipos a punktą kartu su 4 straipsniu,
   kadangi:

               (1)

               Komisijos įgyvendinimo reglamentu (ES) Nr. 29/2012 (2) nustatomi konkretūs alyvuogių aliejaus ir alyvuogių išspaudų aliejaus mažmeninės prekybos etapo standartai;

               (2)

               gamintojams, pardavėjams ir vartotojams reikėtų numatyti prekybos alyvuogių aliejumi standartus, kuriais užtikrinama produktų kokybė ir veiksminga kova su sukčiavimu. Todėl reikėtų nustatyti specialias taisykles, kurios papildytų Europos Parlamento ir Tarybos reglamentą (ES) Nr. 1169/2011 (3) ir pagerintų faktinę prekybos standartų kontrolę;

               (3)

               daugeliu mokslinių tyrimų įrodyta, kad šviesa ir šiluma turi neigiamą poveikį alyvuogių aliejaus kokybės raidai. Todėl etiketėje būtina aiškiai nurodyti konkrečias laikymo sąlygas, kad vartotojas gautų tinkamą informaciją apie optimalias saugojimo sąlygas;

               (4)

               kad vartotojui būtų lengviau išsirinkti produktą, informacija, kurią privaloma nurodyti etiketėje, turi būti gerai įskaitoma. Todėl reikia nustatyti įskaitomumo taisykles ir privalomos informacijos pateikimą pagrindiniame regėjimo lauke;

               (5)

               kad vartotojas galėtų įsitikinti produkto šviežumu, reikia numatyti, kad etiketėje būtų galima pateikti neprivalomą nuorodą į derliaus metus tik tuomet, kai 100 % pakuotės turinio gauta iš to derliaus;

               (6)

               siekiant supaprastinti nuostatas, reikėtų numatyti, kad maisto produktų, konservuotų tik alyvuogių aliejuje, etiketėse nebebūtų nurodoma pridėto aliejaus procentinė dalis lyginant su maisto produkto bendru grynuoju svoriu;

               (7)

               siekiant užtikrinti Komisijos reglamento (EEB) Nr. 2568/91 (4) derėjimą su Įgyvendinimo reglamentu (ES) Nr. 29/2012, visų pirma dėl patikrinimo rezultatų paklaidos, reikėtų priderinti atitinkamą minėto įgyvendinimo reglamento nuostatą;

               (8)

               valstybės narės turi tikrinti, ar etiketėse pateikta informacija yra teisinga ir ar laikomasi šio reglamento. Šiuo tikslu reikia sugriežtinti ir suvienodinti patikrinimus, atliekamus remiantis rizikos analize ir kurių tikslas – įsitikinti, ar prekinis pavadinimas atitinka indo turinį, ir sankcijas. Be to, visoms valstybėms narėms nustatant minimalius patikrinimų reikalavimus ir suvienodinant Komisijai teiktinų ataskaitų formą, būtų galima kovoti su sukčiavimu;

               (9)

               valstybės narės turi nustatyti nacionalines sankcijas. Taikomos sankcijos turi būti veiksmingos, proporcingos ir atgrasančios;

               (10)

               produktams, pagamintiems ir paženklintiems etiketėmis Europos Sąjungoje arba importuotiems į Sąjungą iki šio reglamento taikymo pradžios laikantis Įgyvendinimo reglamento (ES) Nr. 29/2012, turi būti taikomas pereinamasis laikotarpis, kad ekonominės veiklos vykdytojai galėtų panaudoti turimas pakuočių atsargas ir parduoti jau supakuotus produktus;

               (11)

               Komisija sukūrė informacinę sistemą, kuri leidžia tvarkyti dokumentus ir atlikti veiksmus elektroniniu būdu tiek tvarkant Komisijos vidaus darbo reikalus, tiek palaikant ryšius su valdžios institucijomis, dalyvaujančiomis įgyvendinant bendrąją žemės ūkio politiką. Manoma, kad naudojantis šia sistema gali būti įvykdyti Įgyvendinimo reglamente (ES) Nr. 29/2012 numatyti įpareigojimai teikti pranešimus pagal Komisijos reglamentą (EB) Nr. 792/2009 (5);

               (12)

               todėl Įgyvendinimo reglamentas (ES) Nr. 29/2012 turėtų būti atitinkamai iš dalies pakeistas;

               (13)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamentas (ES) Nr. 29/2012 iš dalies keičiamas taip:

               1)

               įterpiami 4a ir 4b straipsniai:
               „4a straipsnis
               1 straipsnio 1 dalyje nurodytų aliejų atveju ant pakuotės arba prie pakuotės pridėtoje etiketėje pateikiama informacija apie konkrečias aliejų laikymo tamsioje ir vėsioje vietoje sąlygas.
               4b straipsnis
               Informacija, kurią privaloma pateikti remiantis 3 straipsnio pirma pastraipa ir, kai taikoma, 4 straipsnio 1 dalies pirma pastraipa, turi būti pateikti pagrindiniame regėjimo lauke, kaip apibrėžta Europos Parlamento ir Tarybos reglamento (ES) Nr. 1169/2011 (6) 2 straipsnio 2 dalies 1 punkte – arba toje pačioje etiketėje ar keliose ant to paties indo užklijuotose etiketėse, arba ant paties indo. Ši privaloma informacija turi būti nurodyta visa, vientisu tekstu.

               2)

               5 straipsnio pirmoje pastraipoje pridedamas e punktas:

                           „e)

                           Reglamento (EB) Nr. 1234/2007 XVI priedo 1 dalies a ir b punktuose nurodyto aliejaus atveju derliaus metus galima nurodyti tik tuomet, kai 100 % pakuotės turinio gauta iš to derliaus.“;

               3)

               6 straipsnio 2 dalies pirma pastraipa pakeičiama taip:
               „2.   Išskyrus kietų produktų, konservuotų tik alyvuogių aliejuje, visų pirma, minimų Tarybos reglamente (EEB) Nr. 1536/92 (7) ir Tarybos reglamente (EEB) Nr. 2136/89 (8), atvejus, jei maisto produktų (išskyrus šio straipsnio 1 dalyje nurodytus maisto produktus) etiketėse (kitoje vietoje, nei sudėtinių dalių sąrašas) žodžiais, paveikslėliais ar grafiniais piešiniais pažymima, kad jų sudėtyje yra šio reglamento 1 straipsnio 1 dalyje nurodyto aliejaus, iš karto po šio maisto produkto prekinio aprašymo nurodoma šio reglamento 1 straipsnio 1 dalyje minimo aliejaus procentinė dalis, apskaičiuota pagal maisto produkto grynąjį svorį.

               4)

               7 straipsnyje išbraukiama antra pastraipa;

               5)

               įterpiamas 8a straipsnis:
               „8a straipsnis
               Remdamasi Reglamento (EEB) Nr. 2568/91 2a straipsnyje nurodyta rizikos analize kiekviena valstybė narė tikrina, ar etiketėje pateiktos teisingos nuorodos, visų pirma, ar prekinis pavadinimas atitinka indo turinį. Nustačiusi pažeidimą arba kai etiketėje nurodytas gamintojas, pakuotojas arba pardavėjas yra kitoje valstybėje narėje, suinteresuotos valstybės narės kontrolės įstaiga prašo atlikti patikrinimus pagal 8 straipsnio 2 dalį.“;

               6)

               9 straipsnio 1 dalies pirma pastraipa pakeičiama taip:
               „1.   Nepažeisdamos Reglamente (EB) Nr. 1234/2007 ir Reglamento (EEB) Nr. 2568/91 3 straipsnyje numatytų sankcijų, už šio reglamento pažeidimus valstybės narės numato nacionaliniu lygiu taikyti veiksmingas, proporcingas ir atgrasančias sankcijas.“;

               7)

               10 straipsnis pakeičiamas taip:
               „10 straipsnis
               Ne vėliau kaip iki kiekvienų metų gegužės 31 d. suinteresuotos valstybės narės pateikia Komisijai ataskaitą, kurioje apie praėjusius metus turi būti pateikta tokia informacija:

                           a)

                           pagal 8 straipsnio 2 dalį gauti prašymai dėl patikrinimų;

                           b)

                           pradėti patikrinimai ir praėjusiais prekybiniais metais pradėti ir tebevykstantys patikrinimai;

                           c)

                           pagal 8a straipsnį pradėti patikrinimai, šią informaciją pateikiant Reglamento (EEB) Nr. 2568/91 XXI priede nurodyta forma;

                           d)

                           po atliktų patikrinimų priimtos paskesnės priemonės ir taikytos nuobaudos.

                     Ataskaitoje informacija turi būti pateikta pagal kalendorinius atliktų patikrinimų metus ir pagal pažeidimų rūšis. Atitinkamais atvejais ataskaitoje turi būti nurodyti visi specifiniai sunkumai, su kuriais buvo susidurta, ir pasiūlytos kontrolės tobulinimo priemonės.“;

               8)

               įterpiamas 10a straipsnis:
               „10a straipsnis
               Šiame reglamente nurodyti pranešimai teikiami pagal Komisijos reglamento (EB) Nr. 792/2009 (9) nuostatas.

         2 straipsnis
   Produktais, kurie atitinka Įgyvendinimo reglamento (ES) Nr. 29/2012 nuostatas ir buvo teisėtai pagaminti ir paženklinti etiketėmis Sąjungoje arba teisėtai importuoti į Sąjungą ir išleisti į apyvartą iki 2014 m. gruodžio 13 d., gali būti prekiaujama tol, kol pasibaigs jų atsargos.
   3 straipsnis
   Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
   Jis taikomas nuo 2014 m. gruodžio 13 d. Tačiau šio reglamento 1 straipsnio 7 punkto nuostatos, susijusios su Įgyvendinimo reglamento (ES) Nr. 29/2012 10 straipsnio c dalimi, taikomos nuo 2016 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. gruodžio 13 d.

            Komisijos vardu

            Pirmininkas

         José Manuel BARROSO

      (1)  OL L 299, 2007 11 16, p. 1.

      (2)  2012 m. sausio 13 d. Komisijos įgyvendinimo reglamentas (ES) Nr. 29/2012 dėl prekybos alyvuogių aliejumi standartų (OL L 12, 2012 1 14, p. 14).

      (3)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18.)

      (4)  1991 m. liepos 11 d. Komisijos reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (OL L 248, 1991 9 5, p. 1).

      (5)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      (6)  2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004, OL L 304, 2011 11 22, p. 18).“;

      (7)  1992 m. birželio 9 d. Tarybos reglamentas (EEB) Nr. 1536/92, nustatantis bendrus konservuotų tunų ir pelamidžių prekybos standartus (OL L 163, 1992 6 17, p. 1).

      (8)  1989 m. birželio 21 d. Tarybos reglamentas (EEB) Nr. 2136/89, nustatantis bendruosius konservuotų sardinių pardavimo standartus ir konservuotų sardinių ir sardinių tipo produktų prekių aprašymus (OL L 212, 1989 7 22, p. 79).“;

      (9)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).“


title: 2012 m. gruodžio 13 d. Komisijos įgyvendinimo reglamentas (ES) Nr. 1198/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
14.12.2012

               LT

               Europos Sąjungos oficialusis leidinys

               L 342/31

         KOMISIJOS ĮGYVENDINIMO REGLAMENTAS (ES) Nr. 1198/2012
   2012 m. gruodžio 13 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 13 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  48,7

                  MA

                  84,8

                  TN

                  104,4

                  TR

                  89,6

                  ZZ

                  81,9

                  0707 00 05

                  AL

                  88,1

                  JO

                  174,9

                  MA

                  133,1

                  TR

                  141,0

                  ZZ

                  134,3

                  0709 93 10

                  MA

                  140,7

                  TR

                  104,3

                  ZZ

                  122,5

                  0805 10 20

                  TR

                  73,8

                  ZA

                  51,4

                  ZW

                  43,2

                  ZZ

                  56,1

                  0805 20 10

                  MA

                  70,6

                  ZZ

                  70,6

                  0805 20 30, 0805 20 50, 0805 20 70, 0805 20 90

                  JM

                  129,1

                  MA

                  106,4

                  TR

                  82,4

                  ZZ

                  106,0

                  0805 50 10

                  TR

                  76,3

                  ZZ

                  76,3

                  0808 10 80

                  CA

                  157,2

                  MK

                  37,9

                  NZ

                  165,3

                  US

                  159,7

                  ZA

                  138,0

                  ZZ

                  131,6

                  0808 30 90

                  CN

                  100,5

                  TR

                  135,1

                  US

                  160,6

                  ZZ

                  132,1

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. birželio 3 d. Komisijos įgyvendinimo reglamentas (ES) 2015/862, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
4.6.2015

               LT

               Europos Sąjungos oficialusis leidinys

               L 137/8

         KOMISIJOS ĮGYVENDINIMO REGLAMENTAS (ES) 2015/862
   2015 m. birželio 3 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2015 m. birželio 3 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  46,1

                  MA

                  77,9

                  MK

                  71,9

                  TN

                  138,3

                  TR

                  80,1

                  ZZ

                  82,9

                  0707 00 05

                  AL

                  34,4

                  MK

                  40,6

                  ZZ

                  37,5

                  0709 93 10

                  TR

                  70,0

                  ZZ

                  70,0

                  0805 50 10

                  AR

                  109,6

                  BO

                  145,2

                  BR

                  107,1

                  TR

                  67,0

                  ZA

                  166,3

                  ZZ

                  119,0

                  0808 10 80

                  AR

                  93,1

                  BR

                  100,6

                  CL

                  138,8

                  NZ

                  131,1

                  US

                  219,4

                  ZA

                  132,9

                  ZZ

                  136,0

                  0809 10 00

                  TR

                  288,5

                  ZZ

                  288,5

                  0809 29 00

                  US

                  507,5

                  ZZ

                  507,5

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2016 m. rugsėjo 8 d. Komisijos įgyvendinimo reglamentas (ES) 2016/1617, kuriuo 2016 paraiškų teikimo metais dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos ir dėl tiesioginių išmokų mokėjimo nukrypstama nuo to reglamento 75 straipsnio 2 dalies pirmos pastraipos

text:
9.9.2016

               LT

               Europos Sąjungos oficialusis leidinys

               L 242/22

         KOMISIJOS ĮGYVENDINIMO REGLAMENTAS (ES) 2016/1617
   2016 m. rugsėjo 8 d.
   kuriuo 2016 paraiškų teikimo metais dėl tiesioginių išmokų išankstinių išmokų dydžio ir dėl su plotu bei gyvuliais susijusių kaimo plėtros priemonių taikymo nukrypstama nuo Europos Parlamento ir Tarybos reglamento (ES) Nr. 1306/2013 75 straipsnio 1 dalies trečios pastraipos ir dėl tiesioginių išmokų mokėjimo nukrypstama nuo to reglamento 75 straipsnio 2 dalies pirmos pastraipos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 75 straipsnio 3 dalį,
   kadangi:

               (1)

               remiantis Reglamento (ES) Nr. 1306/2013 75 straipsnio 1 dalies trečia pastraipa, nuo spalio 16 d. iki lapkričio 30 d. valstybės narės gali išmokėti išankstines išmokas – ne daugiau kaip 50 % Europos Parlamento ir Tarybos reglamente (ES) Nr. 1307/2013 (2) numatytų tiesioginių išmokų atveju ir ne daugiau kaip 75 % Europos Parlamento ir Tarybos reglamente (ES) Nr. 1305/2013 (3) numatytų su plotu ir gyvuliais susijusių paramos priemonių atveju;

               (2)

               Reglamento (ES) Nr. 1306/2013 75 straipsnio 2 dalyje nustatyta, kad to straipsnio 1 dalyje nurodytos išmokos, įskaitant išankstines išmokas tiesioginių išmokų atveju, nemokamos, kol neužbaigiamos to reglamento 74 straipsnyje numatytos administracinės patikros ir patikros vietoje. Tačiau su plotu ir gyvuliais susijusių paramos priemonių pagal kaimo plėtros politiką atveju, remiantis Reglamento (ES) Nr. 1306/2013 75 straipsnio 2 dalimi, išankstinės išmokos gali būti išmokėtos po to, kai užbaigiamos administracinės patikros, nustatytos to reglamento 59 straipsnio 1 dalyje;

               (3)

               ekonominė tam tikrų žemės ūkio sektorių (visų pirma pieno produktų rinkos) padėtis išlieka sudėtinga, todėl paramos gavėjai patiria didelių finansinių sunkumų ir turi su pinigų srautais susijusių problemų;

               (4)

               be to, kai kurios valstybės narės dar neišsprendė administracinių sunkumų, su kuriais susidurta pirmaisiais naujosios tiesioginių išmokų sistemų ir kaimo plėtros priemonių teisinės sistemos įgyvendinimo metais, todėl kai kuriose valstybėse narėse vėluojama atlikti mokėjimus paramos gavėjams už 2015 paraiškų teikimo metus;

               (5)

               atsižvelgiant į šių susidariusių aplinkybių išskirtinumą ir į paramos gavėjams dėl to kylančius finansinius sunkumus, būtina palengvinti šiuos sunkumus ir nukrypti nuo Reglamento (ES) Nr. 1306/2013 75 straipsnio 1 dalies trečios pastraipos, leidžiant valstybėms narėms 2016 paraiškų teikimo metais paramos gavėjams išmokėti didesnę išankstinių išmokų dalį;

               (6)

               be to, dėl naujų reikalavimų, susijusių su pasirengimu teikti paraiškas 2016 teikimo metais, buvo vėluojama administruoti bendrąją paraišką, paramos paraiškas ir mokėjimų prašymus, taip pat paraiškas skirti teises į išmokas arba padidinti teisių į išmokas vertę pagal bazinės išmokos sistemą. Todėl reikiamos patikros tikriausiai bus užbaigtos vėliau negu įprasta;

               (7)

               taigi būtina nukrypti nuo Reglamento (ES) Nr. 1306/2013 75 straipsnio 2 dalies pirmos pastraipos, kad tiesioginių išmokų atveju būtų sudarytos sąlygos išmokėti išankstines išmokas, kai bus užbaigtos Komisijos įgyvendinimo reglamento (ES) Nr. 809/2014 (4) 28 ir 29 straipsniuose apibrėžtos administracinės patikros. Tačiau būtina, kad tokia leidžianti nukrypti nuostata netrukdytų patikimai valdyti finansų ir laikytis pakankamo patikinimo lygio reikalavimo. Taigi valstybės narės, taikančios nukrypti leidžiančią nuostatą, yra atsakingos už tai, kad būtų imtasi visų reikalingų priemonių siekiant užtikrinti, kad būtų išvengta permokų ir kad bet kokios nepagrįstai išmokėtos sumos būtų greitai faktiškai susigrąžintos. Be to, jeigu taikoma leidžianti nukrypti nuostata, turėtų būti pateikta 2017 finansinių metų valdymo deklaracija, nurodyta Reglamento (ES) Nr. 1306/2013 7 straipsnio 3 dalies b punkte;

               (8)

               šiame reglamente nustatytos priemonės atitinka Žemės ūkio fondų komiteto, Tiesioginių išmokų komiteto ir Kaimo plėtros komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypdamos nuo Reglamento (ES) Nr. 1306/2013 75 straipsnio 1 dalies trečios pastraipos, 2016 paraiškų teikimo metais valstybės narės gali išmokėti išankstines išmokas – ne daugiau kaip 70 % tiesioginių išmokų, išvardytų Reglamento (ES) Nr. 1307/2013 I priede, atveju ir ne daugiau kaip 85 % pagal kaimo plėtros politiką teikiamos paramos, nurodytos Reglamento (ES) Nr. 1306/2013 67 straipsnio 2 dalyje, atveju.
   2 straipsnis
   Nukrypdamos nuo Reglamento (ES) Nr. 1306/2013 75 straipsnio 2 dalies pirmos pastraipos, 2016 paraiškų teikimo metais valstybės narės gali išmokėti išankstines išmokas tiesioginių išmokų, išvardytų Reglamento (ES) Nr. 1307/2013 I priede, atveju po to, kai užbaigiamos Reglamento (ES) Nr. 1306/2013 74 straipsnyje nurodytos administracinės patikros.
   3 straipsnis
   Į šio reglamento 2 straipsnį taikančių valstybių narių 2017 finansinių metų valdymo deklaraciją, teikiamą remiantis Reglamento (ES) Nr. 1306/2013 7 straipsnio 3 dalies b punktu, įtraukiamas patvirtinimas, kad paramos gavėjai negavo permokų, o nepagrįstai išmokėtos sumos, atlikus visos būtinos informacijos patikrinimą, buvo greitai faktiškai susigrąžintos.
   4 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugsėjo 8 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).

      (3)  2013 m. gruodžio 17 d. Europos Parlamento ir Tarybos reglamentas (ES) Nr. 1305/2013 dėl paramos kaimo plėtrai, teikiamos Europos žemės ūkio fondo kaimo plėtrai (EŽŪFKP) lėšomis, kuriuo panaikinamas Tarybos reglamentas (EB) Nr. 1698/2005 (OL L 347, 2013 12 20, p. 487).

      (4)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).


title: 2017 m. liepos 5 d. Komisijos įgyvendinimo reglamentas (ES) 2017/1223, kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Tomme de Savoie (SGN)] specifikacijos pakeitimas

text:
7.7.2017

               LT

               Europos Sąjungos oficialusis leidinys

               L 174/14

         KOMISIJOS ĮGYVENDINIMO REGLAMENTAS (ES) 2017/1223
   2017 m. liepos 5 d.
   kuriuo patvirtinamas reikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo [Tomme de Savoie (SGN)] specifikacijos pakeitimas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 52 straipsnio 2 dalį,
   kadangi:

               (1)

               remdamasi Reglamento (ES) Nr. 1151/2012 53 straipsnio 1 dalies pirma pastraipa, Komisija išnagrinėjo Prancūzijos pateiktą saugomos geografinės nuorodos „Tomme de Savoie“, kuri įregistruota Komisijos reglamentu (EB) Nr. 1107/96 (2), specifikacijos pakeitimo paraišką;

               (2)

               2015 m. lapkričio 23 d. raštu Prancūzijos valdžios institucijos Komisijai pranešė, kad pagal Reglamento (ES) Nr. 1151/2012 15 straipsnio 4 dalį Prancūzijoje įsisteigusiems veiklos vykdytojams, kurie atitinka minėto straipsnio sąlygas, 2015 m. spalio 29 d. Nutarimu dėl saugomos geografinės nuorodos „Tomme de Savoie“, paskelbtu 2015 m. lapkričio 7 d.Prancūzijos Respublikos oficialiajame leidinyje, iki 2017 m. gruodžio 31 d. ir 2025 m. spalio 31 d. buvo suteikti pereinamieji laikotarpiai. Per nacionalinę prieštaravimų procedūrą vienas veiklos vykdytojas pateikė prieštaravimą, susijusį su reikalavimu, kad pieninėms karvėms duodamas pagrindinis davinys turi būti sudarytas iš ne mažiau nei 50 % stambiųjų žaliųjų pašarų ne trumpiau kaip 150 dienų per metus, o keturi veiklos vykdytojai pateikė prieštaravimą, susijusį su reikalavimu, kad ne mažiau nei 75 % gamintojų ūkiuose esančių pieninių karvių turi priklausyti Abondance, Montbéliarde ar Tarentaise veislių tipams ir nurodė, kad jų ūkiams reikia laiko prisitaikyti prie tokių reikalavimų. Šie veiklos vykdytojai teisėtai nuolat prekiavo „Tomme de Savoie“ ne mažiau kaip penkerius metus iki paraiškos pateikimo. Veiklos vykdytojas, kuriam pereinamasis laikotarpis baigiasi 2017 m. gruodžio 31 d., yra GAEC Le Seysselan, Vallod, 74910 SEYSSEL, o veiklos vykdytojai, kuriems pereinamasis laikotarpis baigiasi 2025 m. spalio 31 d., yra EARL la Ferme de Combette, GAEC Les Airelles, EARL La Ferme des 3 Quartiers, GAEC La Ferme de la Ville;

               (3)

               remiantis Reglamento (ES) Nr. 1151/2012 53 straipsnio 2 dalies nuostatomis, šis pakeitimas yra reikšmingas, todėl pakeitimo paraišką Komisija paskelbė Europos Sąjungos oficialiajame leidinyje
                   (3), kaip reikalaujama minėto reglamento 50 straipsnio 2 dalies a punkte;

               (4)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl šis specifikacijos pakeitimas turi būti patvirtintas,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbtas pavadinimo „Tomme de Savoie“ (SGN) specifikacijos pakeitimas patvirtinamas.
   2 straipsnis
   Pagal 1 straipsnį suteiktai apsaugai taikomas pereinamasis laikotarpis, kurį Prancūzija, remdamasi Reglamento (ES) Nr. 1151/2012 15 straipsnio 4 dalimi, to straipsnio sąlygas atitinkantiems veiklos vykdytojams suteikė 2015 m. spalio 29 d. Nutarimu dėl saugomos geografinės nuorodos „Tomme de Savoie“, paskelbtu 2015 m. lapkričio 7 d.Prancūzijos Respublikos oficialiajame leidinyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 5 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 343, 2012 12 14, p. 1.

      (2)  1996 m. birželio 12 d. Komisijos reglamentas (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Reglamento (EEB) Nr. 2081/92 17 straipsnyje nustatyta tvarka (OL L 148, 1996 6 21, p. 1).

      (3)  OL C 58, 2017 2 23, p. 30.


title: 2017 m. gegužės 17 d. Komisijos įgyvendinimo reglamentas (ES) 2017/838, kuriuo dėl tam tikrų ekologiškai auginamų akvakultūros gyvūnų pašarų iš dalies keičiamas Reglamentas (EB) Nr. 889/2008 (Tekstas svarbus EEE. )

text:
18.5.2017

               LT

               Europos Sąjungos oficialusis leidinys

               L 125/5

         KOMISIJOS ĮGYVENDINIMO REGLAMENTAS (ES) 2017/838
   2017 m. gegužės 17 d.
   kuriuo dėl tam tikrų ekologiškai auginamų akvakultūros gyvūnų pašarų iš dalies keičiamas Reglamentas (EB) Nr. 889/2008
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. birželio 28 d. Tarybos reglamentą (EB) Nr. 834/2007 dėl ekologinės gamybos ir ekologiškų produktų ženklinimo ir panaikinantį Reglamentą (EEB) Nr. 2092/91 (1), ypač į jo 15 straipsnio 2 dalį ir 16 straipsnio d punktą,
   kadangi:

               (1)

               Reglamentu (EB) Nr. 834/2007 nustatomi ekologinio akvakultūros gyvūnų auginimo pagrindiniai reikalavimai, įskaitant pašarams taikomus reikalavimus. Komisijos reglamente (EB) Nr. 889/2008 (2) nustatytos išsamios šių reikalavimų įgyvendinimo taisyklės;

               (2)

               Reglamento (EB) Nr. 834/2007 15 straipsnio 1 dalies d punkto i papunktyje reikalaujama, kad žuvys ir vėžiagyviai būtų šeriami pašarais, atitinkančiais gyvūno mitybos poreikius skirtingais jo vystymosi etapais;

               (3)

               Reglamento (EB) Nr. 889/2008 25l straipsnyje nustatytos tam tikrų akvakultūros gyvūnų, nurodytų to reglamento XIIIa priedo 6, 7 ir 9 skirsniuose, pašarams taikomos specialiosios taisyklės. Tame straipsnyje nustatytomis taisyklėmis pirmenybę siekiama teikti natūraliai aplinkoje esantiems pašarams, jei jų yra;

               (4)

               pagal Reglamento (EB) Nr. 889/2008 25l straipsnio 1 dalį atitinkami gyvūnai turi būti šeriami natūraliai tvenkiniuose ir ežeruose esančiais pašarais. Pagal to reglamento 25l straipsnio 2 dalį leidžiama naudoti ekologiškus augalinės kilmės pašarus arba jūros dumblius, jei natūralių pašarų išteklių nepakanka. To reglamento 25l straipsnio 3 dalies a ir b punktuose nustatytos didžiausios žuvų miltų ir žuvų taukų, kurie gali būti įtraukiami į siamo šamų ir krevečių pašarų racioną, procentinės dalys, kai natūraliai aplinkoje esančius pašarus reikia papildyti;

               (5)

               inkubavimo etapu natūraliai aplinkoje esančių pašarų kiekis ribotas arba jų visiškai nėra. Valstybės narės informavo Komisiją, kad taikant Reglamento (EB) Nr. 889/2008 25l straipsnio 3 dalies b punkte nustatytas šakotažiaunių krevečių, visų pirma tigrinių krevečių (Penaeus monodon), šėrimo taisykles jauniklių mityba inkubatoriaus aplinkoje taptų netinkama ir padidėtų mirtingumas;

               (6)

               pagal Reglamento (EB) Nr. 889/2008 25l straipsnio 1 dalį reikalaujama, kad atitinkami gyvūnai būtų šeriami natūraliai tvenkiniuose ir ežeruose esančiais pašarais. Tame straipsnyje nustatyta taisyklė turėtų būti taikoma tik suaugusiems gyvūnams, kai jie laikomi tvenkiniuose ir ežeruose, o ne inkubatoriaus aplinkoje, kurioje natūraliai esančių pašarų nepakanka. Tai ypač svarbu nuo 2016 m. gruodžio 31 d., nes nuo tos datos, remiantis Reglamento (EB) Nr. 889/2008 25e straipsnio 3 dalimi, į ekologinę valdą nebegalima atgabenti neekologinės gamybos sąlygomis augintų akvakultūros gyvūnų jauniklių. Iki šios datos į ekologinę valdą buvo leidžiama atgabenti tam tikrą neekologiškai augintų gyvūnų jauniklių dalį po inkubavimo neekologinės gamybos sąlygomis etapo;

               (7)

               be to, Komisijos sprendimu 2009/427/EB (3) sudaryta Konsultacinė ekologinės gamybos ekspertų grupė (EGTOP) patvirtino, kad Reglamento (EB) Nr. 889/2008 25l straipsnio 3 dalies a ir b punktuose pateiktos specialiosios taisyklės tinka tik suaugusiems gyvūnams (4). EGTOP mano, kad tame straipsnyje nustatyti žuvų miltams ir žuvų taukams taikomi apribojimai neleidžia tenkinti gyvūno mitybos poreikių ankstyvaisiais gyvenimo etapais inkubatoriaus aplinkoje;

               (8)

               Komisija nustatė, kad būtina iš dalies pakeisti tam tikrų akvakultūros gyvūnų pašarams taikomas taisykles – t. y. patikslinti, kad šios taisyklės taikomos tik suaugusiems gyvūnams. Komisija, prieidama prie šios išvados, atsižvelgė į reikalavimą tenkinti gyvūno mitybos poreikius įvairiais jo vystymosi etapais, kaip nustatyta Reglamento (EB) Nr. 834/2007 15 straipsnio 1 dalies d punkto i papunktyje, taip pat į Reglamento (EB) Nr. 889/2008 25l straipsnyje nustatytą tikslą pirmenybę teikti natūraliai aplinkoje esantiems pašarams, jei jų yra, ir į EGTOP nuomonę;

               (9)

               todėl Reglamentas (EB) Nr. 889/2008 turėtų būti atitinkamai iš dalies pakeistas;

               (10)

               šiame reglamente nustatytos priemonės atitinka Ekologinės gamybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 889/2008 25l straipsnio 1 dalis pakeičiama taip:

      „1.   XIIIa priedo 6, 7 ir 9 skirsniuose nurodyti suaugę akvakultūros gyvūnai šeriami natūraliai tvenkiniuose ir ežeruose esančiais pašarais.“

   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. gegužės 17 d.

            Komisijos vardu

            Pirmininkas

         Jean-Claude JUNCKER

      (1)  OL L 189, 2007 7 20, p. 1.

      (2)  2008 m. rugsėjo 5 d. Komisijos reglamentas (EB) Nr. 889/2008, kuriuo nustatomos išsamios Tarybos reglamento (EB) Nr. 834/2007 dėl ekologinės gamybos ir ekologiškų produktų ženklinimo įgyvendinimo taisyklės dėl ekologinės gamybos, ženklinimo ir kontrolės (OL L 250, 2008 9 18, p. 1).

      (3)  2009 m. birželio 3 d. Komisijos sprendimas 2009/427/EB, kuriuo sudaroma konsultacinė ekologinės gamybos ekspertų grupė (OL L 139, 2009 6 5, p. 29).

      (4)  Galutinė ataskaita: http://ec.europa.eu/agriculture/organic/sites/orgfarming/files/final_report_egtop_on_aquaculture_part-c_en.pdf.


title: 2013 m. spalio 18 d. Komisijos įgyvendinimo reglamentas (ES) Nr. 1007/2013, kuriuo pagal Tarybos reglamento (EB) Nr. 847/96 4 straipsnio 2 dalį prie 2013–2014 m. europinių ančiuvių žvejybos Biskajos įlankoje kvotų pridedami kiekiai, kurių Prancūzija ir Ispanija neišnaudojo 2012–2013 m. žvejybos sezonu

text:
19.10.2013

               LT

               Europos Sąjungos oficialusis leidinys

               L 279/61

         KOMISIJOS ĮGYVENDINIMO REGLAMENTAS (ES) Nr. 1007/2013
   2013 m. spalio 18 d.
   kuriuo pagal Tarybos reglamento (EB) Nr. 847/96 4 straipsnio 2 dalį prie 2013–2014 m. europinių ančiuvių žvejybos Biskajos įlankoje kvotų pridedami kiekiai, kurių Prancūzija ir Ispanija neišnaudojo 2012–2013 m. žvejybos sezonu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1996 m. gegužės 6 d. Tarybos reglamentą (EB) Nr. 847/96, nustatantį bendrų leistinų sugavimų ir kvotų (1) kasmetinio valdymo papildomas sąlygas, ypač į jo 4 straipsnio 2 dalį,
   kadangi:

               (1)

               pagal Reglamento (EB) Nr. 847/96 4 straipsnio 2 dalį valstybės narės iki žvejybos kvotos taikymo metų spalio 31 d. gali prašyti Komisijos, kad ne daugiau kaip 10 % joms skirtos kvotos nebūtų išnaudota ir kad ta kvota būtų perkelta į kitus metus. Komisija prie atitinkamos kvotos turi pridėti neišnaudotą kiekį;

               (2)

               europinių ančiuvių Biskajos įlankoje (ICES VIII parajonis) BLSK ir valstybių narių kvotos nustatytos metiniam išteklių valdymo sezonui, kuris trunka nuo liepos 1 d. iki kitų metų birželio 30 d.;

               (3)

               2012 m. liepos 27 d. Tarybos reglamente (ES) Nr. 694/2012, kuriuo nustatomos 2012–2013 m. žvejybos sezono europinių ančiuvių žvejybos Biskajos įlankoje galimybės (2), nustatytos europinių ančiuvių žvejybos Biskajos įlankoje (ICES VIII parajonis) kvotos laikotarpiui, kuris prasideda 2012 m. liepos 1 d. ir baigiasi 2013 m. birželio 30 d.;

               (4)

               2013 m. liepos 23 d. Tarybos reglamente (ES) Nr. 713/2013, kuriuo nustatomos 2013–2014 m. žvejybos sezono europinių ančiuvių žvejybos Biskajos įlankoje galimybės (3), nustatytos europinių ančiuvių žvejybos Biskajos įlankoje (ICES VIII parajonis) kvotos laikotarpiui, kuris prasideda 2013 m. liepos 1 d. ir baigiasi 2014 m. birželio 30 d.;

               (5)

               remiantis atitinkamais žvejybos galimybių reglamentais ir atsižvelgus į apsikeitimą žvejybos galimybėmis pagal 2002 m. gruodžio 20 d. Tarybos reglamento (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (4), 20 straipsnio 5 dalį ir kvotų perkėlimą pagal Tarybos reglamento (EB) Nr. 847/96 4 straipsnio 2 dalį, Prancūzijai ir Ispanijai skirtos europinių ančiuvių žvejybos 2012–2013 m. žvejybos sezonu Biskajos įlankoje kvotos yra, atitinkamai, 4 876 t ir 16 460 t;

               (6)

               2012–2013 m. žvejybos sezono pabaigoje Prancūzija ir Ispanija pranešė, kad Biskajos įlankoje iš viso sužvejojo, atitinkamai, 4 805,1 t ir 11 275,2 t;

               (7)

               pagal Reglamento (EB) Nr. 847/96 4 straipsnio 2 dalį Prancūzija ir Ispanija paprašė leisti neišnaudoti joms skirtos 2012–2013 m. europinių ančiuvių žvejybos Biskajos įlankoje kvotos dalies ir perkelti ją į kitą žvejybos sezoną. Atsižvelgiant į tame reglamente nurodytus apribojimus, neišnaudota kvotų dalis turėtų būti pridėta prie 2013–2014 m. žvejybos sezono kvotų;

               (8)

               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   1.   Reglamente (ES) Nr. 713/2013 Prancūzijai nustatyta europinių ančiuvių žvejybos Biskajos įlankoje kvota padidinama 70,9 t.
   2.   Reglamente (ES) Nr. 713/2013 Ispanijai nustatyta europinių ančiuvių žvejybos Biskajos įlankoje kvota padidinama 1 646 t.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. spalio 18 d.

            Komisijos vardu

            Pirmininkas

         José Manuel BARROSO

      (1)  OL L 115, 1996 5 9, p. 3.

      (2)  OL L 203, 2012 7 31, p. 26.

      (3)  OL L 201, 2013 7 26, p. 8.

      (4)  OL L 358, 2002 12 31, p. 59.


title: 2014 m. kovo 28 d. Komisijos įgyvendinimo reglamentas (ES) Nr. 336/2014 dėl tam tikrų prekių klasifikavimo Kombinuotojoje nomenklatūroje

text:
2.4.2014

               LT

               Europos Sąjungos oficialusis leidinys

               L 99/1

         KOMISIJOS ĮGYVENDINIMO REGLAMENTAS (ES) Nr. 336/2014
   2014 m. kovo 28 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia privalomąja tarifine informacija, suteikta apie šiame reglamente nurodytas prekes, jos turėtojas galėtų dar tam tikrą laikotarpį remtis, kaip nustatyta Tarybos reglamento (EEB) Nr. 2913/92 (2) 12 straipsnio 6 dalyje. Toks laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Remiantis Reglamento (EEB) Nr. 2913/92 12 straipsnio 6 dalimi, privalomąja tarifine informacija, neatitinkančia šio reglamento nuostatų, dar galima remtis tris mėnesius po šio reglamento įsigaliojimo.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. kovo 28 d.

            Komisijos vardu

            Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  1992 m. spalio 12 d. Tarybos reglamentas (EEB) Nr. 2913/92, nustatantis Bendrijos muitinės kodeksą (OL L 302, 1992 10 19, p. 1).

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Mažmeninei prekybai supakuotas rinkinys (vadinamoji belaidė galinio vaizdo kameros sistema), skirtas montuoti autotransporto priemonėse, kurį sudaro šios sudedamosios dalys:

                              —

                              dieninio ir naktinio vaizdo televizijos kamera su CMOS jutikliu ir 2,4 mm objektyvu,

                              —

                              belaidis vaizdo signalų siųstuvas su antena,

                              —

                              2,4 GHz belaidis vaizdo signalų imtuvas su spalvoto vaizdo skystakristaliu vaizduokliu (LCD), kurio ekrano įstrižainė 17,8 cm (7 colių) ir skyra 480 × 240 pikselių. Jame yra funkciniai mygtukai ir AV sąsaja išoriniam garso arba vaizdo aparatui prijungti.

                        Televizijos kamera nefiksuoja garso.
                  Gaminys skirtas naudoti, pavyzdžiui, automobiliuose, autobusuose arba priekabose, ir suteikia vairuotojui galimybę matyti, kas yra transporto priemonės užpakalyje.

                  8528 72 40

                  Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 8528, 8528 72 ir 8528 72 40 atitinkančiais prekių aprašymais.
                  Šie daiktai laikomi prekėmis, supakuotomis į mažmeninei prekybai skirtus rinkinius pagal 3 taisyklės b punktą, nes įvairios sudedamosios dalys kartu supakuotos ir skirtos tam tikroms reikmėms tenkinti arba naudojamos konkrečiai veiklai.
                  Rinkinį sudaro televizinio signalo perdavimo aparatūra (8525 50 subpozicija), televizijos kamera (8525 80 subpozicija) ir televizinio signalo priėmimo aparatūra (8528 72 subpozicija). Nė viena iš sudedamųjų dalių nenulemia rinkinio esminio požymio, nes visos jos yra vienodai svarbios rinkinio funkcijai atlikti.
                  Todėl rinkinys klasifikuotinas kaip kita spalvota televizinio signalo priėmimo aparatūra, kurios ekranas pagamintas naudojant skystakristalio vaizduoklio (LCD) technologiją, priskiriant KN kodą 8528 72 40.


title: 2013 m. kovo 11 d. Komisijos įgyvendinimo reglamentas (ES) Nr. 207/2013, kuriuo nukrypstama nuo Tarybos reglamento (EB) Nr. 73/2009 nuostatų dėl sprendimo dėl 2013 m. specialiosios paramos peržiūros termino ir nuo Komisijos reglamento (EB) Nr. 1120/2009 nuostatų dėl pranešimo apie tokią peržiūrą

text:
12.3.2013

               LT

               Europos Sąjungos oficialusis leidinys

               L 68/14

         KOMISIJOS ĮGYVENDINIMO REGLAMENTAS (ES) Nr. 207/2013
   2013 m. kovo 11 d.
   kuriuo nukrypstama nuo Tarybos reglamento (EB) Nr. 73/2009 nuostatų dėl sprendimo dėl 2013 m. specialiosios paramos peržiūros termino ir nuo Komisijos reglamento (EB) Nr. 1120/2009 nuostatų dėl pranešimo apie tokią peržiūrą
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 142 straipsnio c ir r punktus,
   kadangi:

               (1)

               pagal Reglamento (EB) Nr. 73/2009 68 straipsnio 8 dalį valstybės narės galėjo iki 2012 m. rugsėjo 1 d. peržiūrėti to reglamento 69 straipsnio 1 dalyje nurodytą sprendimą ir nuspręsti nuo 2013 m. pakeisti 68 straipsnio 1 dalyje nustatytos specialiosios paramos finansavimo sumas arba nutraukti tos paramos taikymą;

               (2)

               dėl blogų klimato sąlygų poveikio kai kuriems svarbiausiems Sąjungos ir pasaulio grūdų tiekėjams pašarų kainos 2012 m. nuolat augo, todėl blogėja valstybių narių ūkių, visų pirma pieno produktų, galvijienos, avienos ir ožkienos sektoriuose, ekonominė padėtis. Tie sektoriai metų pabaigoje patyrė didelių finansinių sunkumų, nes pašarų kainos sudarė didelę jų gamybos sąnaudų dalį. Ekstremali padėtis susiklostė tais atvejais, kai kilo reali rizika, kad veikla sulėtės arba bus sustabdyta ir, galiausiai, gamyba tuose sektoriuose sumažės arba bus nutraukta. Dabartinės padėties nebuvo įmanoma numatyti tuo metu, kai pagal Reglamento (EB) Nr. 73/2009 68 straipsnio 8 dalį valstybės narės galėjo peržiūrėti sprendimus dėl 2013 m.;

               (3)

               68 straipsnio 1 dalyje nustatyta specialioji parama yra tinkama priemonė tokiai padėčiai ištaisyti teikiant paramą ūkiams, kurių gyvybingumui kyla grėsmė. Siekiant ištaisyti pieno produktų, galvijienos, avienos ir ožkienos sektoriuose veikiančių ūkininkų blogėjančią padėtį ir išvengti rimtų praktinių ir specifinių problemų, t. y. persiorientavimo į kitą žemės ūkio veiklą arba ūkių perdavimo, valstybėms narėms turėtų būti leista peržiūrėti sprendimus dėl 2013 m. iki naujojo termino;

               (4)

               todėl pranešimo apie tokią peržiūrą Komisijai terminas, nustatytas 2009 m. spalio 29 d. Komisijos reglamento (EB) Nr. 1120/2009, kuriuo nustatomos išsamios Tarybos reglamento (EB) Nr. 73/2009, nustatančio bendrąsias tiesioginės paramos schemų pagal bendrą žemės ūkio politiką taisykles ir nustatančio tam tikras paramos schemas ūkininkams, III antraštinėje dalyje numatytos bendrosios išmokos schemos taikymo taisyklės (2), 50 straipsnio 3 dalyje, turėtų būti pratęstas;

               (5)

               todėl tikslinga nukrypti nuo Reglamento (EB) Nr. 73/2009 ir Reglamento (EB) Nr. 1120/2009;

               (6)

               kadangi nukrypti leidžiančios nuostatos susijusios su 2013 m., šis reglamentas turėtų įsigalioti jo paskelbimo Europos Sąjungos oficialiajame leidinyje dieną;

               (7)

               šiame reglamente numatytos priemonės atitinka Tiesioginių išmokų vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nuo Reglamento (EB) Nr. 73/2009 nukrypti leidžianti nuostata
   Nukrypdamos nuo Reglamento (EB) Nr. 73/2009 68 straipsnio 8 dalies, valstybės narės gali iki 2013 m. kovo 22 d. peržiūrėti sprendimą, priimtą pagal to reglamento 69 straipsnio 1 dalį, dėl specialiosios paramos, nuo 2013 m. teiktinos pieno produktų, galvijienos ir (arba) avienos bei ožkienos sektoriams.
   2 straipsnis
   Nuo Reglamento (EB) Nr. 1120/2009 nukrypti leidžianti nuostata
   Nukrypdamos nuo Reglamento (EB) Nr. 1120/2009 50 straipsnio 3 dalies pirmos pastraipos, valstybės narės iki 2013 m. kovo 22 d. praneša Komisijai apie specialiosios paramos priemones, kurias ketina taikyti pieno produktų, galvijienos ir (arba) avienos bei ožkienos sektoriuose.
   3 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2013 m. kovo 11 d.

            Komisijos vardu

            Pirmininkas

         José Manuel BARROSO

      (1)  OL L 30, 2009 1 19, p. 16.

      (2)  OL L 316, 2009 12 2, p. 1.


title: 2011 m. lapkričio 3 d. Komisijos įgyvendinimo reglamentas (ES) Nr. 1112/2011, kuriuo iš dalies keičiamas Reglamento (ES) Nr. 206/2010 II priedas dėl Paragvajui skirto įrašo trečiųjų šalių, teritorijų ar jų dalių, iš kurių leidžiama į Sąjungą įvežti tam tikrą šviežią mėsą, sąraše Tekstas svarbus EEE

text:
4.11.2011

               LT

               Europos Sąjungos oficialusis leidinys

               L 287/32

         KOMISIJOS ĮGYVENDINIMO REGLAMENTAS (ES) Nr. 1112/2011
   2011 m. lapkričio 3 d.
   kuriuo iš dalies keičiamas Reglamento (ES) Nr. 206/2010 II priedas dėl Paragvajui skirto įrašo trečiųjų šalių, teritorijų ar jų dalių, iš kurių leidžiama į Sąjungą įvežti tam tikrą šviežią mėsą, sąraše
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį ir šio straipsnio 1 punkto 1 pastraipą,
   kadangi:

               (1)

               2010 m. kovo 12 d. Komisijos reglamentu (ES) Nr. 206/2010, kuriuo nustatomi trečiųjų šalių, teritorijų arba jų dalių, iš kurių į Europos Sąjungą leidžiama įvežti tam tikrus gyvūnus ir šviežią mėsą, sąrašai ir veterinarijos sertifikatų reikalavimai (2), nustatyti veterinarijos sertifikatų reikalavimai įvežant į Sąjungą tam tikras žmonėms vartoti skirtas kanopinių ir arklinių gyvūnų šviežios mėsos siuntas. Jame nustatyta, kad tokias siuntas leidžiama įvežti tik tokiu atveju, jei jos vežamos iš trečiųjų šalių, teritorijų ar jų dalių, išvardytų šio reglamento II priedo 1 dalyje;

               (2)

               2011 m. rugsėjo 19 d. Paragvajus pranešė Pasaulinei gyvūnų sveikatos organizacijai (OIE) apie snukio ir nagų ligos protrūkį. Šis protrūkis nustatytas San Pedro srityje ir laboratoriniais tyrimais (ELISA ir EITB) patvirtintas 2011 m. rugsėjo 18 d.;

               (3)

               Reglamento (ES) Nr. 206/2010 II priedo 1 dalyje nurodoma, kad iš Paragvajaus leidžiama įvežti šviežią naminių galvijų mėsą;

               (4)

               dėl pavojaus, kad iš Paragvajaus kartu su importuojama šviežia galvijų mėsa į Sąjungą pateks snukio ir nagų liga, ir nesant garantijų, kuriomis leidžiama Paragvajų suskirstyti į regionus, tokios mėsos importas daugiau neturėtų būti leidžiamas. Todėl Paragvajui skirtas įrašas Reglamento (ES) Nr. 206/2010 II priedo 1 dalyje turėtų būti atitinkamai iš dalies pakeistas;

               (5)

               todėl Reglamentas (ES) Nr. 206/2010 turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 206/2010 II priedo 1 dalyje Paragvajui skirtas įrašas pakeistas taip:

                  „PY – Paragvajus

                  PY-0

                  Visa šalis

                  EQU

                  PY-1

                  Visa šalies teritorija, išskyrus nustatytą intensyvios priežiūros 15 km zoną nuo išorės sienų

                  BOV

                  A

                  1

                  2011 9 18

                  2008 m. rugpjūčio 1 d.“

   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 3 d.

            Komisijos vardu

            Pirmininkas

         José Manuel BARROSO

      (1)  OL L 18, 2003 1 23, p. 11.

      (2)  OL L 73, 2010 3 20, p. 1.


title: 2012 m. spalio 18 d. Komisijos įgyvendinimo reglamentas (ES) Nr. 964/2012, kuriuo nustatomos tipinės kainos paukštienos ir kiaušinių sektoriams bei ovalbuminui ir iš dalies keičiamas Reglamentas (EB) Nr. 1484/95

text:
19.10.2012

               LT

               Europos Sąjungos oficialusis leidinys

               L 288/11

         KOMISIJOS ĮGYVENDINIMO REGLAMENTAS (ES) Nr. 964/2012
   2012 m. spalio 18 d.
   kuriuo nustatomos tipinės kainos paukštienos ir kiaušinių sektoriams bei ovalbuminui ir iš dalies keičiamas Reglamentas (EB) Nr. 1484/95
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (1), ypač į jo 143 straipsnį kartu su 4 straipsniu,
   atsižvelgdama į 2009 m. liepos 7 d. Tarybos reglamentą (EB) Nr. 614/2009 dėl bendros prekybos ovalbuminu ir laktalbuminu (2) sistemos, ypač į jo 3 straipsnio 4 dalį,
   kadangi:

               (1)

               Komisijos (3) reglamentu (EB) Nr. 1484/95 buvo nustatytos išsamios papildomų importo muitų sistemos taikymo taisyklės ir papildomi importo muitai paukštienos ir kiaušinių sektoriams bei ovalbuminui;

               (2)

               iš reguliarios duomenų, kuriais grindžiamas tipinių kainų nustatymas paukštienos ir kiaušinių sektoriams bei ovalbuminui, kontrolės matyti, kad reikia iš dalies pakeisti tipines kai kurių produktų kainas, atsižvelgiant į kainų svyravimą, priklausomai nuo kilmės;

               (3)

               todėl reikėtų atitinkamai iš dalies pakeisti Reglamentą (EB) Nr. 1484/95;

               (4)

               siekiant užtikrinti, kad ši priemonė būtų taikoma kuo greičiau po atnaujintų duomenų pateikimo, šis reglamentas turėtų įsigalioti jo paskelbimo dieną;

               (5)

               šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1484/95 I priedas pakeičiamas šio reglamento priedu.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. spalio 18 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 181, 2009 7 14, p. 8.

      (3)  OL L 145, 1995 6 29, p. 47.

      PRIEDAS

            „I PRIEDAS

                        KN kodas

                        Prekių aprašymas

                        Tipinė kaina
                        (EUR/100 kg)

                        3 straipsnio 3 dalyje nurodytas užstatas
                        (EUR/100 kg)

                        Kilmės šalis (1)

                        0207 12 10

                        Nupeštos ir išdarinėtos, be galvų ir kojų, bet su kaklais, širdimis, kepenimis ir skilviais, vadinamos „70 % viščiukais“ skerdenos

                        132,6

                        0

                        AR

                        119,7

                        0

                        BR

                        0207 12 90

                        Nupeštos ir išdarinėtos, be galvų ir kojų, taip pat be kaklų, širdžių, kepenų ir skilvių, vadinamos „65 % viščiukais“ bei turinčios kitą pavidalą skerdenos

                        130,3

                        0

                        AR

                        126,0

                        0

                        BR

                        0207 14 10

                        Mėsos gabalai ir valgomieji mėsos subproduktai, sušaldyti, be kaulų

                        274,0

                        8

                        AR

                        220,8

                        24

                        BR

                        328,1

                        0

                        CL

                        230,9

                        21

                        TH

                        0207 14 60

                        Mėsos gabalai ir valgomieji mėsos subproduktai, sušaldyti, kojos ir jų dalys

                        170,0

                        0

                        BR

                        0207 27 10

                        Mėsos gabalai ir valgomieji mėsos subproduktai, sušaldyti, be kaulų

                        332,0

                        0

                        BR

                        278,1

                        6

                        CL

                        0408 11 80

                        Kiaušinių tryniai

                        424,3

                        0

                        AR

                        0408 91 80

                        Kiaušiniai be lukštų, džiovinti

                        446,2

                        0

                        AR

                        1602 32 11

                        Nevirti gaidžių ar vištų pusgaminiai

                        279,1

                        2

                        BR

                        312,6

                        0

                        CL

                        3502 11 90

                        Džiovinti ovalbuminai

                        594,9

                        0

                        AR

         (1)  Šalių nomenklatūra yra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.“


title: 2013 m. gegužės 14 d. Komisijos įgyvendinimo reglamentas (ES) Nr. 446/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
15.5.2013

               LT

               Europos Sąjungos oficialusis leidinys

               L 130/24

         KOMISIJOS ĮGYVENDINIMO REGLAMENTAS (ES) Nr. 446/2013
   2013 m. gegužės 14 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 14 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  25,2

                  MA

                  54,9

                  TN

                  104,0

                  TR

                  88,1

                  ZZ

                  68,1

                  0707 00 05

                  AL

                  32,3

                  MK

                  27,7

                  TR

                  132,0

                  ZZ

                  64,0

                  0709 93 10

                  TR

                  135,4

                  ZZ

                  135,4

                  0805 10 20

                  EG

                  52,2

                  IL

                  71,6

                  MA

                  53,8

                  ZZ

                  59,2

                  0805 50 10

                  AR

                  112,4

                  TR

                  106,0

                  ZA

                  110,6

                  ZZ

                  109,7

                  0808 10 80

                  AR

                  120,9

                  BR

                  92,0

                  CL

                  121,5

                  CN

                  92,2

                  MK

                  32,3

                  NZ

                  155,2

                  US

                  202,8

                  ZA

                  113,0

                  ZZ

                  116,2

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2017 m. balandžio 20 d. Komisijos įgyvendinimo reglamentas (ES) 2017/713, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
21.4.2017

               LT

               Europos Sąjungos oficialusis leidinys

               L 105/12

         KOMISIJOS ĮGYVENDINIMO REGLAMENTAS (ES) 2017/713
   2017 m. balandžio 20 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. balandžio 20 d.

            Komisijos vardu

            Pirmininko pavedimu

         Jerzy PLEWA

            Generalinis direktorius

            Žemės ūkio ir kaimo plėtros generalinis direktoratas

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  EG

                  260,5

                  MA

                  103,1

                  TR

                  118,6

                  ZZ

                  160,7

                  0707 00 05

                  MA

                  79,4

                  TR

                  154,7

                  ZZ

                  117,1

                  0709 93 10

                  MA

                  78,6

                  TR

                  144,9

                  ZZ

                  111,8

                  0805 10 22 , 0805 10 24 , 0805 10 28

                  EG

                  59,5

                  IL

                  80,6

                  MA

                  48,4

                  TR

                  71,4

                  ZZ

                  65,0

                  0805 50 10

                  AR

                  68,9

                  TR

                  67,2

                  ZZ

                  68,1

                  0808 10 80

                  AR

                  96,7

                  BR

                  116,2

                  CL

                  111,4

                  CN

                  147,6

                  NZ

                  157,3

                  ZA

                  114,6

                  ZZ

                  124,0

                  0808 30 90

                  AR

                  163,2

                  CL

                  170,8

                  CN

                  79,8

                  ZA

                  132,8

                  ZZ

                  136,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.